Հատուկ կարծիք (հեռուստասերիալ)

«Հատուկ կարծիք» (անգլ.՝ Minority Report), ամերիկյան գիտաֆանտաստիկ հեռուստասերիալ, որը ցուցադրվել է 2015 թվականի սեպտեմբերի 21-ից մինչև նոյեմբերի 30-ը Fox հեռուստաալիքով։ Սերիալը մշակել էր Մաքս Բարենշտեյնը, այն համարվում է 2002 թվականին ցուցադրված համանուն ֆիլմի շարունակությունը` հիմնված Ֆիլիպ Դիկի «Հատուկ կարծիք» պատմվածքի վրա, որը հրատարակվել էր 1956 թվականին։ Ցուցադրությունը պատկանում էր Amblin Television, Paramount Television и 20th Century Fox Television (այն հեռուստաընկերությունը, որը 2002 թվականին արտադրել էր համանուն ֆիլմը) ընկերությունների արտադրությանը։ Սերիալը դարձավ առաջին շոուն, որը ստեղծվել էր Սթիվեն Սփիլբերգի ֆիլմի հիման վրա։


== Սյուժե ==
Սերիալի իրադարձությունները տեղի են ունենում 2065 թվականին Վաշինգտոնում, Կոլումբիայի շրջանում (2002 թվականին ցուցադրված ֆիլմի իրադարձություններից 11 տարի անց), և պատմվում է Դեշի մասին (Ստարկ Սենդս), ով կարողանում է կանխագուշակել հանցագործությունները։ Precrime համակարգը 2054 թվականին լուծարվել էր, ինչը իրավապահ մարմիններին ստիպել էր ապավինել հանցագործության պեմ պայքարի նոր միջոցների օգնությանը։ Մինչև Precrime-ի լուծարումը, Դեշը, իր երկվորյակ եղբայր Արտուրը (Նիք Զանո) և նրանց քույր Ադաթան (Լոռա Լիգա) գործունեություն էին ծավալում մի նախագծում, որը ստորաբաժանում էր նրանց յուրահատուկ կարողությունները։ Այժմ Դեշն օգտագործում է իր կարողությունները, որպեսզի օգնի քննիչ Լարյե Վեգին(Միգան Հուդ), հանցագործությունները կանխելու նպատակով, և միևնույն ժամանակ փորձում է իր հնարավորությունները գաղտնի պահել, քանի որ կան այնպիսիները որոնք ցանկանում են ամեն գնով ստանալ այդ կարողությունները և օգտագործել ինչպես կամենան։


== Դերերում ==
 Հիմնական կազմը

Ստարկ Սենդս-Դեշ Փարկեռ
Միգան Հուդ-քննիչ Լառա Վեգա
Նիք Զանո-Արթուր Ուոթսոն
Դենիել Լոնդոն-Նորբերտ Ուոլլաս
Լոռա Լիգան-Ագաթա Լայվլի
Լի Ցզյուն Լի-Ակիլա
Ուիլմեր Վալդեռամ-լեյտենանտ Ուիլլ Բլեյք Երկրորդական կազմը

Թինա Լիֆֆորդ-Լիլի Վեգա
Ջանե Հոլլ-Ռիկո Վեգա
Ջենիֆեր Ջոն-Անդրոմեդա
Առլեո Դորդառ-Տրեվոր Մալոեւնի
Ռիդ Դայմոնդ-Հենրի Բլոմֆելդ
Քրիստոֆեր Հեյերդալ-բժիշկ Լայոնել Գռեյ


== Արտադրություն ==
2014 թվականի սեպտեմբերի 9-ին հայտարարվեց, որ FOX հեռուստաալիքը պատվիրել է «Յուրահատուկ կարծիք» ֆիլմի փորձնական տեսարանները։ Մակս Բորենշտեյնը սերիալի սցենարն է գրել և Ստիվեն Սփիլբերգի, Ջաստին Ֆալվեյի և Դեռլին Ֆրենկի հետ դարձել է շոուի պրոդյուսերը։ Սերիալի իրադարձություները տեղի են ունենում ֆիլմի իրադարձություններից 11 տարի հետո և կենտրոնանում է ունակություններով օժտված մի տղամարդու վրա, ով միանում է կին քննիչի հետ, որպեսզի հասկանա իր ունակությունների նպատակը։
2015 թվականի փետրվարի 13-ին Դենիել Լոնդոնը և Լի Ցզյու Լին սերիալում դերեր են ստանում:2015 թվականի փետրվարի 24-ին Լոռա Ռիգան ստանում է Ագաթա Լայվլի դերը։ 2015 թվականի մարտ ամսին Ստարկ Սենդսը և Միգան Հուդը ստանում են երկու գլխավոր դերերը. Սենդը ստանում է Դեշի` 2 գլխավոր տղամարդկանցից մեկի դերը, իսկ Հուդը` Լարի Վեգի դերը, ում հետապնդում է իր անցյալը, և ով պետք է աշխատեր Դեշի հետ, որպեսզի օգներ նրան հասկանալու իր ունակությունների նպատակը։ Լոնդոնը կրկնում է 2002 թվականին նկարահանված օրիգինալ ֆիլմի իր` Ուոլլիի դերը, իսկ Ուիլմեր Վալդերամը ստանում է քննիչի դերը։ Շոուն պաշտոնապես պատվիրվել է FOX-ի կողմից 2015 թվականի մայիսի 8-ին։ 2015 թվականի հուլիսի 1-ին հայտարարվեց, որ Նիք Զանոն ստացել է Արտուրի` Դեշի հետերոզիգոտ-երկվորյակ եղբոր դերը։ Սկզբից որոշվել էր, որ Սենդը պետք է խաղար 2 եղբայրների դերը(սկզբից որոշված էր, որ պետք է լինեն հոմոզիգոտ երկվորյակ եղբայրներ)։
2015 թվականի հոկտեմբերի 9-ին առաջին եթերաշրջանի 13 սերիաների փոխարեն նկարահանվում է 10 սերիա։
2016 թվականի մայիսի 13-ին Fox-ը պաշտոնապես դադարեցրեց սերիալի նկարահանումները։


== Քննադատների գնահատականը ==
Rotten Tomatoes կայքում սերիալն ունի 29% «թարմություն» հիմնված 5,4/10 միջին վարկանիշի վրա։ Կայքի քննադատականն ասում է «ի տարբերություն իր լայնէկրան ցուցադրմանը, սերիալին չի հերիքում կամ գործողությունների շարքը, կամ էլ երևակայությունը.«Յուրահատուկ կարծիքը» անցողիկ ինչ-որ բան է, որին չհաջողվեց ներկայացնել ֆիլմի գլխավոր գաղափարը»։ Metacritic շոուում 100 բալից բաղկացած մրցույթում հավաքել է 51 բալ, հիմնված 31 «ծիծաղաշարժ կամ միջին» քննադատության վրա։


== Ծանոթագրություններ ==